Klaipėdos miesto savivaldybės vietinės

rinkliavos už komunalinių atliekų

surinkimą ir tvarkymą nuostatų

1 priedas

**NEKILNOJAMOJO TURTO OBJEKTŲ KATEGORIJOS**

|  |  |  |
| --- | --- | --- |
| Eil. Nr. | Nekilnojamojo turto objekto\* kategorijos pavadinimas | Nekilnojamojo turto objekto kategorijos apibūdinimas  |
| 1. | Gyvenamosios paskirties(individualūs namai) | Naudojamas gyventi vienbutis gyvenamasis namas – pastatas, skirtas gyventi vienai šeimai, kurių visas naudingasis plotas, didžioji jo dalis ar bent pusė naudingojo ploto yra gyvenamosios patalpos. Šiai kategorijai priklauso vienas vienbutis gyvenamasis namas ir kitos paskirties pastatai, esantys tos pačios namų valdos sklype |
| 2. | Gyvenamosios paskirties(butai) | Naudojamas gyventi butas, esantis dvibučiame ir daugiau butų (daugiabučiame) gyvenamajame name. Butas – pastato dalis iš vieno, kelių ar daugiau kambarių ir kitų pagalbinių patalpų, atskirta atitvaromis nuo bendrojo naudojimo patalpų, kitų butų arba negyvenamosios paskirties patalpų, skirta žmonėms gyventi (maksimalus apmokestinamas vieno buto bendras plotas – 95 m2)  |
| 3. | Gyvenamosios paskirties(įvairioms socialinėms grupėms) | Naudojamas gyventi įvairių socialinių grupių asmenims pastatas(bendrabučiai, vaikų namai, prieglaudos, globos namai, šeimos namai, nakvynės namai ir kiti panašios paskirties objektai) |
| 4. | Viešbučių paskirties | Naudojami trumpalaikiam apgyvendinimui (viešbučiai, moteliai, svečių namai ir kt.) |
| 5. | Administracinės paskirties | Naudojami administraciniams tikslams (bankai, paštas, valstybės ir savivaldybės įstaigos, ambasados, teismai, kiti įmonių, įstaigų ir organizacijų administraciniai pastatai arba kitos paskirties pastatų dalis, naudojama administracinei veiklai, ir kiti panašios paskirties objektai) |
| 6. | Prekybos paskirties | Naudojami didmeninei ir mažmeninei prekybai (parduotuvės, parduotuvės-operatorinės, knygynai, vaistinės, prekybos paviljonai, turgavietės ir kiti laikini statiniai ar prekybos vietos (kioskai, palapinės ir kiti panašios paskirties objektai)  |
| 7. | Paslaugų paskirties | Naudojami paslaugoms teikti (pirtys, grožio salonai, skalbyklos, taisyklos, remonto dirbtuvės, priėmimo–išdavimo punktai, autoservisai, plovyklos, krematoriumai, laidojimo namai ir kiti panašios paskirties objektai)  |
| 8. | Maitinimo paskirties | Naudojami žmonėms maitinti (valgyklos, restoranai, kavinės, barai, kiti panašios paskirties objektai) |
| 9. | Transporto paskirties | Naudojami transporto tikslams, t. y. susiję su transportavimu, gabenimu, vežimu (oro uosto, jūrų ir upių laivyno, geležinkelio ir autobusų stočių pastatai, uosto terminalai, muitinių pastatai, kiti panašios paskirties objektai) |
| 10. | Garažų paskirties | Naudojami transporto priemonėms laikyti ir remontuoti (automobilių garažai, atviri ar uždari požeminiai garažai, antžeminės automobilių saugyklos, elingai, geležinkelio vagonų depai, autobusų ir troleibusų garažai, orlaivių angarai, laivų ir aerostatų elingai ir kiti panašios paskirties objektai, išskyrus garažus lengviesiems automobiliams, esančius namų valdoje). Apmokestinami garažai, kurių bendras plotas yra didesnis nei 60 m2  |
| 11. | Gamybos, pramonėspaskirties | Naudojami gamybai (gamyklos, dirbtuvės, produkcijos perdirbimo įmonės, kalvės, energetikos pastatai (įvairių tipų elektrinių, katilinių, naftos perdirbimo ir kiti pastatai, skirti energijos ar energijos išteklių gavybai, gamybai, perdirbimui, gamybinės laboratorijos, kūrybinės dirbtuvės ir kiti panašios paskirties objektai) |
| 12. | Sandėliavimo paskirties | Naudojami sandėliuoti arba ką nors laikyti (saugyklos, bendro naudojimo sandėliai, specialūs sandėliai, kiti objektai, naudojami produkcijai laikyti ir saugoti) |
| 13. | Kultūros paskirties | Naudojami kultūros tikslams (teatrai, kino teatrai, kultūros namai, klubai, bibliotekos, archyvai, muziejai, parodų centrai, planetariumai, radijo ir televizijos pastatai, kiti panašios paskirties objektai) |
| 14. | Mokslo paskirties | Naudojami švietimo ir mokslo tikslams (institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai, kiti panašios paskirties objektai) |
| 15. | Gydymo paskirties | Naudojami gydymo tikslams, kuriuose teikiama medicininė pagalba ir priežiūra sergantiems žmonėms (ligoninės, klinikos, poliklinikos, sanatorijos, reabilitacijos centrai, specialiųjų įstaigų sveikatos apsaugos pastatai, gydyklų pastatai, medicininės priežiūros įstaigų slaugos namai ir kiti panašios paskirties objektai) ar gyvūnams (veterinarijos gydyklos, gyvūnų globos namai ir kiti panašios paskirties objektai) |
| 16. | Poilsio paskirties | Naudojami poilsiui (poilsio namai, turizmo centrai, jaunimo nakvynės namai, kaimo turizmo pastatai, medžioklės nameliai, kempingai, poilsiavietės, paplūdimiai, apžvalgos aikštelės, kiti turizmo objektai ir kiti panašios paskirties objektai) |
| 17. | Sporto paskirties | Naudojami sportui (sporto halės, salės, teniso kortai, baseinai, čiuožyklos, jachtklubai, šaudyklos, stadionai, maniežai, aikštynai, laikinos sporto aikštelės ir kiti panašios paskirties objektai) |
| 18. | Religinės paskirties | Naudojami religiniams tikslams (bažnyčios, cerkvės, koplyčios, sinagogos, maldos namai, katedros, parapijų namai ir kiti religiniams tikslams naudojami pastatai) |
| 19. | Specialiosios paskirties  | Naudojami specialiesiems tikslams (kareivinių pastatai, kalėjimai, pataisos darbų kolonijos, tardymo izoliatoriai, policijos, priešgaisrinių ir gelbėjimo tarnybų pastatai, slėptuvės, pasienio kontrolės punktai ir kiti panašios paskirties objektai) |
| 20. | Sodų paskirties | Naudojami arba poilsiui ir (arba) sodininkystei ir (arba) daržininkystei sodininkų bendrijos nariams priklausantys sodo sklypai su pastatais ir (ar) sodo sklypai su pastatais, nepriklausantys sodininkų bendrijos nariams, bet esantys sodo teritorijoje |
| 21. | Sodų paskirties | Naudojamas gyventi sodo pastatas |
| 22. | Kitos paskirties | Naudojami kita paskirtimi (lošimų namų pastatai) ir kiti savarankiški objektai, kurių negalima priskirti jokiai nurodytai paskirčiai |

\***Nekilnojamojo turto objektai**– pastatai su priklausiniais ir (ar) priskirtais naudoti žemės sklypais ar be jų, kitos patalpos, nepaisant jų registracijos Nekilnojamojo turto registre.

\_\_\_\_\_\_\_\_\_\_\_\_\_\_\_\_\_\_\_